budget
మౌలికవనరుల రంగానికి 3.96లక్షల కోట్లు
న్యూఢిల్లీ, : అందుబాటులో పక్కాగృహాలు అందరికి కల్పించేలక్ష్యంతో గృహావసరాలు ఎక్కువగా ఉన్న నిరుపేదలు, అల్పాదాయ వర్గాలవారికి 1,84లక్షల కోట్లు కేటాయిం చింది. అంతేకాకుండా మహిళలు, చిన్న పిల్లలకు కూడా సంక్షేమపథకాలు అమలుచేస్తోంది. కుష్టువ్యాధిని 2018 కల్లా నిర్మూలించాలని, 2025 కల్లా క్షయనిర్మూలన, ఎస్‌సికులాలకు కేటాయింపులు పెంచి 52,393 కోట్లు, ఎస్‌టి కులాలకు 31,920కోట్లకు పెంచుతున్నట్లు ప్రకటించింది. ప్రత్యేకించి మౌలికవనరుల రంగానికి 64 వేల కోట్లు కేటాయించింది. రోడ్లు, జాతీయ రహదారులుకు ఎక్కువ మొత్తం కేటాయించింది. అలాగే ఎయిర్‌పోర్ట్సు అథా రిటీ ఆఫ్‌ఇండియా చట్టానికి సవరణలు తెచ్చి భూవన రులను తనఖాపెట్టి ఆదాయవనరులు సమీకరించేం దుకు నిర్ణయించింది. రవాణారంగానికి రెండులక్షల కోట్లు కేటాయించింది. అలాగే గ్రామీణ ప్రాంతాల్లో సైతం ఇంటర్నెట్‌ సౌకర్యం విస్తృత పరిచేందుకు వీలు గా భారత్‌ నెట్‌ కేటాయింపులను పదివేల కోట్లకు తెచ్చిం ది. మొత్తం ఇన్‌ఫ్రా కేటాయింపులు 3.96 లక్షలకోట్లుగా చేసింది. రవాణారంగంలో కీలకమైన మూలధన వ్యయం, రైల్వే అభివృద్ధికి 1.31 లక్షల కోట్లుగా నిర్ణయించింది. మొత్తం 3500 కిలోమీటర్ల రైల్వేలైన్లు నిర్మించాలని, పర్యాటకరంగ వృద్ధికి మరింతగా రైళ్లు ఏర్పాటు చేయాలని సూచించింది. 500 స్టేషన్లను మరింతగా ఆధునీకరించి 2019 నాటికి బయోటాయిలెట్లను నిర్మించాలని సూచించింది. అంతేకాకుండా ఐఆర్‌సిటిసి బుకింగ్స్‌కు సేవాఛార్జీలు రద్దుచేసింది. కొత్త మెట్రోరైల్‌ విధానం రానున్నది. రవాణాసంస్థల సౌజన్యంతో రైల్వేలు క్షేత్రస్థాయికి నిత్యావసర వస్తువుల రవాణా కనెక్టివిటీని పెంచాలని నిర్ణయించింది. ఇక గ్రామీణ ఆర్ధికాభివృద్ధికి నీటిపాదరుల నిధులు 40వేల కోట్లకు పెంచింది. 2018 మే ఒకటవ తేదీనాటికి నూరుశాతం గ్రామీణ విద్యు దీకరణ పూర్తిచేసేలక్ష్యంతో ఉన్నట్లు జైట్లీ బడ్జెట్‌ పద్దులు చెపుతున్నాయి. వ్యవసాయ రుణపరపతిని పదిలక్షల కోట్ల కు పెంచుతూ దారిద్య్రరేఖకు దిగువన ఉన్న 10 మిలి యన్ల కుటుంబాలను పైకి తీసుకువచ్చే లక్ష్యంతో ఉన్నట్లు ప్రకటించింది. 50వేల గ్రామపంచాయితీలలో పేదరిక నిర్మూలన లక్ష్యంగా బడ్జెట్‌లో కేటాయింపులు జరిపింది. సూక్ష్మనీటిపారుదల రంగం కోసం నాబార్డు సాయంతో ప్రాథమికంగా ఐదువేల కోట్ల కార్పస్‌ను ఏర్పాటు చేసింది. పదిమిలియన్ల పక్కా గృహాలను పేదలకోసం వచ్చే ఏడాదిలోపే అందచేయాలని లక్ష్యంనిర్దేశించింది. గ్రామీణ, వ్యవసా య, అనుబంధరంగాలకు కొత్త బడ్జెట్‌లో 1,87,223కోట్లు కేటాయింపులు చేసింది. గతఏడాది కంటే 24శాతంపెంచింది. జాతీయ ఉపాధి హామీ పథకా నికి కేటాయింపులు పెంచి 38,500 కోట్ల నుంచి 48వేల కోట్లకు పెంచింది.